જો કે પછી તરત મણીશંકરે લીપાપોતી કરવાનો અને તેમના શબ્દનો ખોટુ અર્થઘટન થયુ છે તેવો બચાવ કર્યો હતો, પણ રાહુલ ગાંઘીએ તેમને તરત રવાના કરી દીધા હતા. જ્યારે દિગ્વિજયસિંહના ફાળે બફાટ કરવાના અનેક રેકોર્ડ છે. અમેરીકાની જાસૂસી સંસ્થા સીઆઇએના રીપોર્ટના આધારે રાષ્ટ્રીય સ્વંય સેવક સંઘને આંતકી સંગઠન ધોષિત કરવામાં આવતા કોંગ્રેસના નેતાઓ ગેલમાં આવી ગયા હતા, પણ કોંગ્રેસ વર્ષો સુધી દેશમાં સત્તામાં રહી છે. જો ખરેખર સંઘ આતંકી સંગઠન હોય તો કોંગ્રેસ સરકારને કેમ ખબર પડી નહીં અને હવે અમેરીકાના રીપોર્ટના આધારે ઉછાળા મારી રહી છે. ભારતમાં જેમને રાષ્ટ્રીય સ્વંય સેવક સંઘ સાથે પ્રેમ નથી તેવા નાગરિકો પણ માનવા તૈયાર નથી કે સંઘ આતંકી સંગઠન છે.